open-index/open-wikipedia-markdown huggingface dataset:
ლევან ცაბაძე

**ლევან ცაბაძე** (*ლეონსიო*) (დ. 8 იანვარი, 1973) — ქართველი მორაგბე. საქართველოს ნაკრების ყოფილი კაპიტანი. ბურჯი (3).

დაიბადა 1973 წლის 8 იანვარს, დაბა ასპინძაში. დაამთავრა რუსთავის მე-18 საშუალო სკოლა. 1990 წელს ჩააბარა ფიზიკური კულტურისა და სპორტის აკადემიაში. 1994 წელს ჩაირიცხა მოსკოვის პედაგოგიურ ინსტიტუტში, ფსიქოლოგიის ფაკულტეტზე.

თამაშობდა რუსთავის აზოტში და თბილისის გუმარში, ორივე გუნდის შემადგენლობაში მან საქართველოს ჩემპიონის ტიტული მოიპოვა. 1996-2004 წლებში თამაშობდა საფრანგეთის  უმაღლესი ლიგის კლუბებში — ნარბონა, კასტრი და კლერმონფერანი.

1992 წლიდან იყო საქართველოს მორაგბეთა ეროვნული ნაკრების წევრი. 2002 წლიდან კაპიტანი. 1994-2002 წლებში საქართველოს ნაკრებში ჩაატარა 31 მატჩი, მათ შორის 12 კაპიტნის სამკლავურით, გაიტანა 9 ლელო.

2001 წელს გახდა ევროპის ერთა თასის მფლობელი (გუნდის კაპიტანი). გადამწყვეტ მატჩში რუმინეთთან ხერხემლის ტრავმა მიიღო, მაგრამ მოედანზე დაბრუნდა და ლელოც დადო. გადამწყვეტი ლელო გაიტანა 2002 წლის 13 ოქტომბერს რუსეთთან მატჩშიც (17:13), როდესაც საქართველოს ნაკრებმა მსოფლიოს თასის გათამაშების ფინალური ეტაპის საგზური მოიპოვა.

სპორტული კარიერის დასრულების შემდეგ ჩაერთო საზოგადოერივ და პოლიტიკურ ცხოვრებაში. 2011 წელს დაინიშნა თავდაცვის სამინისტროში სპორტის ინსტრუქტორად. 2013 წელს ასრულებდა ასპინძის მუნიციპალიტეტის გამგებლის მოვალეობას, 2014  წელს ადგილობრივი თვითმმართველობის არჩევნების შემდეგ დაინიშნა ამავე რაიონის გამგებლად.

ჰყავს მეუღლე და ოთხი შვილი.

## რესურსები ინტერნეტში
*
*ლევან ცაბაძე — მორაგბის პროფილი ESPN 
*ლევან ცაბაძე — საკლუბო კარიერა

## სქოლიო
კატეგორია:ქართველი მორაგბეები
კატეგორია:დაბადებული 1973
კატეგორია:ასპინძაში დაბადებულები
ლ
ვიქტორ დიდებულიძე

**ვიქტორ დიდებულიძე** (დ. 4 ნოემბერი, 1971, თბილისი) — ქართველი მორაგბე. მეორე-მესამეხაზელი.

საქართველოს ნაკრებში ჩაატარა 31 მატჩი (4 ლელო). ევროპის ერთა თასის გათამაშებაში გამარჯვებული (2001 – 5 მატჩი, 1 ლელო), მსოფლიოს თასის გათამაშების მონაწილე (2003, 3 მატჩი). 

## რესურსები ინტერნეტში
*ვიქტორ დიდებულიძის საერთაშორისო სტატისტიკა

კატეგორია:ქართველი მორაგბეები
კატეგორია:დაბადებული 1971
კატეგორია:დაბადებული 4 ნოემბერი
კატეგორია:ცოცხალი ადამიანები
ზურაბ მჭედლიშვილი

**ზურაბ მჭედლიშვილი** (პანკრო)(დ. 22 ოქტომბერი, 1971, თბილისი) — ქართველი მორაგბე, მეორე-მესამეხაზელი.

საქართველოს ნაკრებში ითამაშა 36 მატჩი (11 – კაპიტნად, 2 ლელო). 2001 წლის ევროპის ერთა თასის მფლობელი (4 თამაში), 2003 წლის მსოფლიოს თასის მონაწილე (3 თამაში).

კატეგორია:ქართველი მორაგბეები
კატეგორია:დაბადებული 22 ოქტომბერი
კატეგორია:დაბადებული 1971
კატეგორია:თბილისში დაბადებულები
ზ
კატეგორია:ცოცხალი ადამიანები
ნუგზარ ძაგნიძე

**ნუგზარ ძაგნიძე** (დ. 1 ივლისი, 1967, ქუთაისი — 21 მარტი, 2013) — ქართველი მორაგბე, 15, 10 ნომერი.

თამაშობდა ქუთაისის „აიაში“ (სსრკ ჩემპიონი – 1987, 1988, 1989; მეორე პრიზიორი – 1984; მესამე პრიზიორი – 1985, თასის მფლობელი – 1987, 1990; საქართველოს ჩემპიონი – 1990, 1991, 1995), ჩოხატაურის „ჯანში“ (საქართველოს ჩემპიონატის მესამე პრიზიორი – 1992). 1989-1995 წლებში საქართველოს ნაკრებში ითამაშა 12 მატჩი (105 ქულა, პირველმა გადალახა 100-ქულიანი ზღვარი.). ნაკრების პირველ შეხვედრაში (1989, ზიმბაბვესთან) მოიპოვა ყველა, 16 ქულა. ეროვნული გუნდის პირველი ლელოს, საჯარიმოს, გარდასახვისა და არეკნის ავტორი. მოთამაშის კარიერის დასრულების შემდეგ იყო ქუთაისის “აიას” და საქართველოს ახალგაზრდული ნაკრების მწვრთნელი.

საქართველოს ნაკრებში თამაშობდა მისი ძმა ემზარიც (დ. 1 ივლისი, 1970).

## რესურსები ინტერნეტში
## სქოლიო
კატეგორია:ქართველი მორაგბეები
კატეგორია:დაბადებული 1967
კატეგორია:დაბადებული 1 ივლისი
კატეგორია:ქუთაისში დაბადებულები
კატეგორია:გარდაცვლილი 21 მარტი
კატეგორია:გარდაცვლილი 2013
კატეგორია:საბჭოთა კავშირის სპორტის ოსტატები
კატეგორია:რაგბის მწვრთნელები საქართველოში
ვანო ნადირაძე

**ვანო ნადირაძე** (დ. 23 თებერვალი, 1972, გურჯაანი) — ქართველი მორაგბე, მეორეხაზელი.

საქართველოს ნაკრებში ჩაატარა 32 მატჩი (1 – კაპიტნად, 3 ლელო). 2001 წლის ევროპის ერთა თასის მფლობელი (5 მატჩი) და 2003 წლის მსოფლიოს თასის გათამაშების მონაწილე (2 მატჩი). უმაღლეს საკლუბო დონეზე უთამაშია საფრანგეთში („ბეზიე“).

კატეგორია:ქართველი მორაგბეები
კატეგორია:დაბადებული 1972
კატეგორია:გურჯაანში დაბადებულები
კატეგორია:ნადირაძეები
კატეგორია:ცოცხალი ადამიანები
პალიკო ჯიმშელაძე

**პალიკო ჯიმშელაძე** (დ. 8 ივლისი, 1975) — ქართველი მორაგბე , შუამარბი, 10 ნომერი. 

საქართველოს ნაკრებში ჩაატარა ყველაზე მეტი მატჩი (53) და მოაგროვა ყველაზე მეტი ქულა 304 (8ლ 57გ 47ს 3ა), რაც მოგვიანებით გააუმჯობესა მერაბ კვირიკაშვილმა. 

ტანად 180 სანტიმეტრია და 88 კილოს იწონის. რაგბამდე ჭიდაობდა. თამაში 16 წლისამ დაიწყო. პირველ მწვრთნელად საშა ლობჟანიძე ჰყავდა, შემდეგ კი დავით კაკაბაძე და გურამ მოდებაძე.

1994 წელს საფრანგეთში იასპარეზა ჭაბუკთა მსოფლიო თასზე. საქართველოს ორგზის ჩემპიონია რუსთავის ხარებში 1993/4 და თბილისის გუმარში 1996. მერე, ბორჯღალოსანთა მასობრივი ემიგრაციის პირველივე ტაღლის დროს, გადავიდა საფრანგეთში, სადაც ორი სეზონი კასტრში გაატარა, თითო გრენობლსა და ორიაკში, ბოლო სამი კი ბობინში.

კაცთა ნაკრებში 1995 წლიდან რეგულარულად თამაშობს. 2001 წელს არგენტინაში იჩაუქა შვიდკაცას მსოფლიო თასზე, 2003 წელს კი ავსტრალიაში დიდი რაგბის მსოფლიო თასზეც იბურთავა (4 მატჩი, 23 ქულა). ასევე 2007 წელს (საფრანგეთი) დიდი რაგბის მსოფლიო თასზე. 2001 წელს რუმინეთის ძლევით ერთა თასი მოიგო (5 მატჩი, 54 ქულა) , 2005 წელს კი, იმავე მეტოქის ჯობნით, ანთიმოზის თასი.

თავიდან უკანა ბეკი იყო, შემდეგ შუა, 1999 წლიდან კი დამწყები 10 ნომერია. 

კატეგორია:ქართველი მორაგბეები
კატეგორია:დაბადებული 1975
კატეგორია:ცოცხალი ადამიანები
გია ლაბაძე

**გია ლაბაძე** (დ. 21 სექტემბერი, 1973, თბილისი) — საქართველოს ეროვნულ ნაკრებში მოთამაშე ქართველი მორაგბე. ფლანკერი (7) და გარემარბი. 

საქართველოს ნაკრებში ჩატარებული აქვს 35 მატჩი (1 – კაპიტნად, 6 ლელო). 2001 წლის ევროპის ერთა თასის მფლობელი (4 მატჩი, 1 ლელო), 2003 წლის მსოფლიოს თასის გათამაშების მონაწილე (2 მატჩი). კლუბი – “ტულონი” (საფრანგეთის ჩემპიონატის პირველი დივიზიონი). ორჯერ გამოვიდა შვიდკაცას მსოფლიო თასის გათამაშებაში (2001, 2005).
 
## რესურსები ინტერნეტში 
* საქართველოს ოლიმპიელტა კლუბი: ლაბაძე გია
*  Profil du joueur par lequipe.fr
*  Statistiques par itsrugby.fr

კატეგორია:დაბადებული  21 სექტემბერი 
კატეგორია:დაბადებული 1973
კატეგორია:ქართველი მორაგბეები
გ
კატეგორია:ცოცხალი ადამიანები
ემზარ ბედინეიშვილი

**ემზარ ბედინეიშვილი** (დ. 16 აგვისტო, 1975, თბილისი) — ქართველი თავისუფალი სტილით მოჭიდავე. ევროპის ჩემპიონი (2000) და ოთხგზის მესამე პრიზიორი (1999, 2004, 2007, 2008). სამგზის ოლიმპიადის მონაწილე (2000, 2004, 2008). შეიარაღებული ძალების თამაშების მეორე პრიზიორი (1999) ბალავაძის ტურნირის ხუთ გზის გამარჯვებული. საქართველოს და საბერძნეთის შვიდ გზის ჩემპიონი. ხმელთაშუა ზღვების თამაშების ჩემპიონი (2008) ბუნდესლიგის ორ გზის ჩემპიონი (2005) შიფერშტადის სახელით და 2010 წელს აალენის სახელით. 2002 წლიდან ასპარეზობს საბერძნეთის სახელით. 2012 წლიდან საქარათველო ეროვნული ნაკრების მწვრთნელი თავისუფალ ჭიდაობაში.

## ძირითადი შედეგები 
## რესურსები ინტერნეტში
* ემზარ ბედინეიშვილი  — ქართული სპორტი

კატეგორია:ქართველი მოჭიდავეები თავისუფალ სტილში
კატეგორია:დაბადებული 16 აგვისტო
კატეგორია:დაბადებული 1975
კატეგორია:ცოცხალი ადამიანები
ბესიკ ხამაშურიძე

**ბესიკ ხამაშურიძე**(*ანტილოპა*) (დ. 14 აგვისტო, 1977, ქუთაისი) — ქართველი მორაგბე, 15 ნომერი, გარემარბი. 

## ბიოგრაფია 
საქართველოს ნაკრებში ჩაატარა 36 მატჩი (8 ლელო). 2001 წლის ევროპის ერთა თასის მფლობელი (4 მატჩი) და 2003 წლის მსოფლიოს თასის გათამაშების ფინალური ეტაპის მონაწილე (4 მატჩი). უთამაშია შვიდკაცას მსოფლიო თასზე (2001). 

საქართველოს ნაკრებში თამაშობდა მამამისიც, ბართლომე ხამაშურიძე (დაბ. 01.07.1954).

 

კატეგორია:ქართველი მორაგბეები
კატეგორია:დაბადებული 14 აგვისტო
კატეგორია:დაბადებული 1977
კატეგორია:ცოცხალი ადამიანები
ლახტაობა

**ლახტაობა** — ქართული ხალხური თამაში. მოთამაშე ვაჟები კენჭისყრით ორ თანაბარ ჯგუფად იყოფიან. ერთი ჯგუფი თავმდამსხმელებისაგან შედგება, მეორე —  თავდამცველებისაგან, რომლებიც იცავენ ლახტებს და საკუთარ თავს. დამცველები მიწაზე შემოხაზულ დიდ წრეში რადიალურად დგებიან და ფეხებს შუა ლახტებს იწყობენ ბალთით წრის ხაზთან. თავდამსხმელები წრეს გარშემო ურბენენ და სხვადასხვა ფანდით ცდილობენ ლახტების მოტაცებას, როდესაც თავდამსმხმელები წრიდან ყველა ლახტს გამოიტანენ, იწყება წრეში მყოფთა „შეხურება“, ანუ ფეხზე ლახტით ცემა, დამცველები ერთმანეთს ზურგით ამოუდგებიან და ცდილობენ წრიდან გამოუსვლელად თავდამსხმელები „ჩაჭრან“, ე. ი. ცალი ფეხი ფეხზე მოარტყან. დამცველთა წარმატების შემთხვევაში „ჩაჭრილები“ წაგებულად ითვლებიან. გუნდები ადგილებს იცვლიან და თამაშს თავიდან იწყებენ. ცნობილია ლახტაობის სხვა ვარიანტებიც. ლახტაობა ერთ-ერთი ფართოდ გავრცელებული თამაში იყო ძველ საქართველოში, იგი მიზნად სიმამაცის და ვაჟკაცური თვისებების გამომუშავებას ისახავდა ახალგაზრდობაში. ამ თამაშში თავისებურად უნდა იყოს ასახული სიმაგრეთა დაცვის სიმბოლიკა.

## ლიტერატურა 
* *მერკვილაძე გ.,* ქართული მოძრავი თამაშობანი, ტფ., 1921;
* *შერაზადიშვილი ზ.,* ლახტი ქართული ხალხური თამაშობანი, თბ., 1970;
* *Элашвили В. И.,* Традиции грузинской народной физической культуры и современность, Тб., 1973;

კატეგორია:ქართული ხალხური თამაშები
კილი

**კილი** (გერმ. Kiel) — ქალაქი ჩრდილოეთ გერმანიაში, ბალტიისა და ჩრდილოეთის ზღვების  ნაპირებზე. შლეზვიგ-ჰოლშტაინის მხარის დედაქალაქი. 

სადღეისოდ კილი მნიშვნელოვანი პორტია. მისი ეკონომიკა  მჭიდროდაა ზღვასთან დაკავშირებული. კილში არის  გერმანიის უმნიშვნელოვანესი გემთსაშენი ფირმის HDW Howaldtswerke Deutsche Werft ცენტრალური ოფისი.
## ისტორია
დაარსდა 1233-1242 წლებში. 1242 წელს მიიღო საქალაქო თვითმმართველობა. 1283 წლიდან კი ჰანზის შემადგენლობაში შევიდა. 1918 წელს მოხდა კილის აჯანყება.

კატეგორია:გერმანიის ფედერალური მხარეების დედაქალაქები
ილია ზედგინიძე

**ილია ზედგინიძე** (დ. 20 იანვარი 1977, თბილისი) — ქართველი მორაგბე. საქართველოს ნაკრების კაპიტანი.

## ბიოგრაფია
2010-2011მეცნიერებათა მაგისტრი, სპეციალიზაცია: საერთაშორისო ბიზნესი

Skema-ს ბიზნეს სკოლა, საფრანგეთი.

დისერტაცია: ღია ინოვაციების ზემოქმედება კორპორატიულ სამყაროსა და საზოგადოებაზე.

საგნები:საერთაშორისო ფინანსები, აღმასრულებელი რგოლის კონსალტინგი, საერთაშორისო მარკეტინგი, ბიზნესის წარმოება ევროპაში, ბიზნესის წარმოება ახლო აღმოსავლეთში, საერთაშორისო სამართალი, ბიზნესის სტრატეგია, სტრატეგიული ინოვაცია, პასუხისმგებლობა გლობალური გარემოს დაცვისადმი, კვლევის მეთოდები, გლობალიზაცია, საერთაშორისო ბიზნეს ორგანიზაციები.

2004-2005გავლილი აქვს სასწავლო კურსი საერთაშორისო ევროპულ სამართალში

ორლეანის უნივერსიტეტი, საფრანგეთი.

კურსი მოიცავდა საერთაშორისო სამართალს, ევროკავშირის სამართალს, საერთაშორისო კონვენციებს, ინკოტერმებს, ინგლისურ ენას.

2003FIRA-AER-ის რაგბის მწვრთნელის დიპლომი

1993-1998:სამართლის მაგისტრის დიპლომი, სპეციალიზაცია: საერთაშორისო სამართალი. თბილისის სახელმწიფო უნივერსიტეტი

საგნები: საერთო სამართალი, ადმინისტრაციული სამართალი, საერთაშორისო სამართალი, საზღვაო სამართალი, საკონსტიტუციო სამართალი, სისხლის სამართალი, ეკონომიკა, საერთაშორისო ორგანიზაციები, გეოპოლიტიკა, ფილოსოფია.

## კარიერა
2012-2015საქართველოს მორაგბეთა ეროვნული ნაკრები გუნდი, სამწვრთნელო გუნდის წევრი

• სამწვრთნელო საქმიანობა და კავშირი ეროვნული ნაკრების საზღვარგარეთ მოასპარეზე მოთამაშეების კლუბებთან.
1993-2010პროფესიონალი მორაგბე

• რაშები, გუმარი (საქართველო), ტულონი, ბეზიე, ოში, ექს-ან-პროვანსი (საფრანგეთი), როვიგო (იტალია).
1998-2011საქართველოს მორაგბეთა ეროვნული ნაკრების წევრი

• ეროვნული ნაკრების კაპიტანი 6 წლის მანძილზე. გაუძღვა გუნდს ორ მსოფლიო თასზე (2003 ავსტრალია, 2007 საფრანგეთი).
• სამი მსოფლიო თასის მონაწილე (2003 ავსტრალია, 2007 საფრანგეთი, 2011 ახალი ზელანდია.)
• ევროპის ერთა თასის ოთხგზის მფლობელი.
• 2015 წლის მსოფლიო თასის გახსნაზე მსოფლიო რაგბის 20 ლეგენდას შორის წარმოადგენდა საქართველოს.
2011-დან Ilinam Construction-ის მმართველი დირექტორი, საფრანგეთი

• ხელმძღვანელობდა სპეციალიზებულ სამშენებლო კომპანიას.
• გაასამმაგა ბრუნვა 3 წელიწადში.
• მართავდა პერსონალსა და ქვე-კონტრაქტორებს.
• პროექტების განხორციელების ხარისხის კონტროლი.
1998საქართველოს უზენაესი სასამართლო

• საკანონმდებლო დეპარტამენტის თანამშრომელი.
ენები

სრულფასოვნად ფლობს ინგლისურ, ფრანგულ , რუსულ ენებს.

საშუალო დონეზე ფლობს იტალიურ ენას.

მეორე-მესამეხაზელი. საქართველოს ნაკრებში ჩაატარა 35 მატჩი (19 – კაპიტნად, 9 ლელო). 2001 წლის ევროპის ერთა თასის მფლობელი (5 თამაში, 4 ლელო), 2003 წლის მსოფლიოს თასის გათამაშების მონაწილე(3 მატჩი).

კატეგორია:ქართველი მორაგბეები
კატეგორია:დაბადებული 1977
კატეგორია:თბილისში დაბადებულები
ი
კატეგორია:ცოცხალი ადამიანები
ვასილ კაცაძე

**ვასილ კაცაძე** (*ლომუ*) (დ. 16 ივლისი, 1976, პოტსდამი, გდრ) — ქართველი მორაგბე, უნივერსალი. უთამაშია როგორც შერკინებაში, ისე უკანა ხაზზე. 

საქართველოს ნაკრებში ჩაატარა 34 მატჩი (2 კაპიტნად, 8 ლელო). 2001 წლის ევროპის ერთა თასის მფლობელი (5 მატჩი, 1 ლელო), 2003 წლის მსოფლიოს თასის გათამაშების მონაწილე (4 მატჩი). ორჯერ ითამაშა შვიდკაცას მსოფლიო თასზე (2001, 2005). გამოდიოდა საქართველოს ხელბურთელთა ახალგაზრდულ ნაკრებშიც.

კატეგორია:ქართველი მორაგბეები
კატეგორია:დაბადებული 1976
კატეგორია:დაბადებული 16 ივლისი
კატეგორია:ცოცხალი ადამიანები
ჩინური დამწერლობა

[thumb|left|漢字 / 汉字 ჩინური სიმბოლო ჰანზიში, კანჯი, ჰანჯა, ჰან ტუ, წითლად [მოკლე (გამარტივებული) ნიშნები|გამარტივებული იეროგლიფებია]]

**ჩინური დამწერლობა** (*ტრად*. 漢字, *გამარტ.* 汉字, ფინ-ინზე Hànzì) — ლოგოგრამული დამწერლობა. დამწერლობა ეს ტიპი გამოიყენება არა მარტო ჩინურში, არამედ ნაწილობრივ იაპონურსა და კორეულშიც. წინათ მას ვიეტნამურ ენაშიც გამოიყენებდნენ.

ჩინური დამწერლობა წარმოიქმნა 3200 წლის წინ და სავარაუდოდ, დღესდღეობით არსებული და დღემდე შემორჩენილი დამწერლობებიდან უძველესია. მიუხედავად ამისა, ამ 3200 წლის მანძილზე ჩინურმა დამწერლობამ საკმაოდ მნიშვნელოვანი ცვლილებები განიცადა და მისი უძველესი ნიმუშების წაკითხვა მხოლოდ ენათმეცნიერებსა და არქეოლოგებს ძალ-უდევთ.

ჩინეთში აღმოჩენილი დამწერლობის უძველესი ნიმუშები, რომლებიც კუს ჯავშანზეა შესრულებული, დაახლოებით ძვ. წ. VIII ათასწლეულს განეკუთვნება. ეს წარწერები წარმოადგენს დამწერლობის უძველეს ნიმუშებს საერთოდ, თუმცა მათი გაშიფვრა ჯერჯერობით ვერ მოხერხდა. ასევე უცნობია მათი კავშირი ჩინურ დამწერლობასთან.

ჩინურ დამწერლობაში სიმბოლოთა რაოდენობა რამდენიმე ათეული ათასია და თითოეულ სიმბოლოს აქვს არა მხოლოდ ფონეტიკური არამედ აზრობრივი მნიშვნელობაც.

ჩინურ სიმბოლოთა 4% არის პიქტოგრამებიდან წარმოებული, თუმცა უმეტეს შემთხვევაში თანამედროვე იეროგლიფებსა და პიქტოგრამებს შორის კავშირის შემჩნევა არც ისე ადვილია. დანარჩენები ლოგიკურად არის შედგენილი რამდენიმე მარტივი იეროგლიფისგან.

დიდ ლექსიკონებში 46 ათასზე მეტი იეროგლიფია შესული, თუმცა მათი უმეტესობა საკმაოდ იშვიათად გამოიყენება. საშუალოდ ჩინელმა ან ჩინურის მცოდნემ 3000-4000 იეროგლიფი იცის.

ტრადიციულად თითო იეროგლიფი აღნიშნავს თითო მარცვალს, ხოლო ბევრი ჩინური სიტყვა შედგენა ერთზე მეტი მარცვლისგან, რომელთა დასაწერად გამოიყენება ერთზე მეტი იეროგლიფი. ჩინური ენის სხვადასხვა დიალექტებში იეროგლიფის წარმოთმა განსხვავდება, მაგრამ მნიშვნელობა და დაწერის სახე ერთიანია ყველასთვის. ამის გარდა ბევრი სიმბოლო გადასულია იაპონურ და კორეულ ენებში, სადაც უკვე სულ სხვა მნიშვნელობა და გამოთმა აქვს შეძენილი.

კონტინენტურ ჩინეთში გამოიყენება 1956 წლიდან გამარტივებული დამწერლობა, ხოლო ტაივანზე და ჰონგკონგში ტრადიციული ჩინური დამწერლობა. გამარტივებული ჩინური ასევე გადაიღეს სინგაპურშიც.

## ლიტერატურა
## სქოლიო
იურისდიქცია

**იურისდიქცია** — სახელმწიფოს ან პირის უფლება განახორციელოს მართლმსაჯულება გარკვეულ ტერიტორიაზე ან გარკვეულ პირთა მიმართ. 

## რესურსები ინტერნეტში 
* Cornell.edu

კატეგორია:იურიდიული ტერმინოლოგია
საწყისი ხაზები

საზღვაო სამართალში **საწყისი ხაზები** სანაპიროსა და ზღვის გამყოფ წირს ნიშნავს, საიდანაც ტერიტორიული  ზღვის, საგანგებო ეკონომიკური ზონისა და სხვა საზღვაო ზონების აზომვა ხდება. ამავე დროს საწყისი ხაზები წარმოადგენს საზღვარს სახელმწიფოს შიდა წყლებსა და ტერიტორიულ ზღვას შორის.

საწყისი ხაზების დადგენის ორი სხვადასხვა მეთოდი არსებობს. ჩვეულებრივი საწყისი ხაზები არის ზღვის უკიდურესი მიქცევის ხაზი სანაპიროზე. თუ სანაპირო ძალზედ დაწახნაგებულია, ან მის ახლოს მცირე კუნძულებია განთავსებული, სახელმწიფოს შეუძლია დაიდგინოს ე.წ. „სწორი საწყისი ხაზები“, ანუ   სანაპიროს ან მიმდებარე კუნძულების უკიდურესი მიქცევის წერტილები სწორი ხაზებით შეაერთოს და ასე მოღებული წირი ჩათვალოს თავის საწყის ხაზებად. სწორი საწყისი ხაზები არ უნდა ცვლიდეს სანაპიროს საერთო მიმართულებას და ასეთი ხაზებით შემოზღუდული ზღვის არეალი მჭიდროდ უნდა იყოს დაკავშირებული ხმელეთთან. სწორი საწყისი ხაზები დატანილი უნდა იყოს რუკებზე.

კატეგორია:საერთაშორისო სამართალი
შიდა წყლები

ს შიდა წყლები]]
სახელმწიფოს **შიდა წყლებს** მიეკუთვნება სახელმწიფოს საზღვრებში მთლიანად მოქცეული ზღვები, ტბები, მდინარეები, აგრეთვე საერთაშორისო ზღვების ის ნაწილი, რომელიც ამ სახელმწიფოს საწყისი ხაზების შიგნით (ხმელეთისკენ) არის განლაგებული.

თავისი იურიდიული სტატუსით შიდა წყლები ფაქტობრივად  სახელმწიფოს ტერიტორიაა და მათზე  სახელმწიფოს აბსოლუტური იურისდიქცია ვრცელდება. როგორც წესი, უცხო სახელმწიფოს გემებს შიდა წყლებში უნებართვოდ ნავიგაციის უფლება არ აქვთ.

## იხილეთ აგრეთვე
*ტერიტორიული წყლები
*განსაკუთრებული ეკონომიკური ზონა
*შელფი
*განსაკუთრებული ეკონომიკური ზონა
*საერთაშორისო საზღვაო სამართალი

## რესურსები ინტერნეტში 
*UN Convention on the Law of the Sea

კატეგორია:საერთაშორისო სამართალი
ტერიტორიული ზღვა

**ტერიტორიული ზღვა**, ან **ტერიტორიული წყლები** — სანაპიროს მიმდებარე ზოლი ზღვაში, რომლის სიგანე 12 საზღვაო მილს არ აღემატება (აითვლება საწყისი ხაზებიდან). ტერიტორიული ზღვა მიიჩნევა სანაპირო სახელმწიფოს სუვერენულ ტერიტორიად იმ განსხვავებით, რომ უცხო სახელმწიფოთა გემებს აქვთ მასში მშვიდობიანი გავლის უფლება. 

სანაპირო სახელმწიფოს უფლება არ აქვს დააწესოს რაიმე მოსაკრებელი ან გადასახადი მის ტერიტორიულ ზღვაში გემების მშვიდობიანი გავლისათვის. თუმცა ნავიგაციის უსაფრთხოების, ზღვის გარემოს დაცვის ან სხვა პატივსადები მიზნით მას შეუძლია დააწესოს ტერიტორიულ წყლებში მშვიდობიანი გავლის წესები ან დაადგინოს გასავლელი დერეფნები. 

რაც შეეხება ტერიტორიული ზღვის რესურსებს, სანაპირო სახელმწიფოს მათი გამოყენებისა და განკარგვის ექსკლუზიური უფლება აქვს. ეს ეხება აგრეთვე ფსკერს და ჩაძირულ გემებს.

## ისტორია
XVIII–XIX საუკუნეებში ტერიტორიული ზღვის სიგანედ 3 საზღვაო მილი (ან ერთი საზღვაო ლიგა) ოყო მიჩნეული, რაც  ნაპირზე განთავსებული ქვემეხებიდან ქვემეხიდან ნაღმის სროლის მანძილს უდრიდა .

კატეგორია:საერთაშორისო სამართალი
მშვიდობიანი გავლის უფლება

ნებისმიერ გემს აქვს **მშვიდობიანი გავლის უფლება** სხვა სახელმწიფოს ტერიტორიულ წყლებში. გავლა მშვიდობიანია, თუ დაცულია შემდეგი პირობები:

*გავლა არის სწრაფი,  უწყვეტი და გეზის შეუცვლელი. შეჩერება და ღუზის ჩამოშვება დაიშვება მხოლოდ მაშინ, თუ ეს ნავიგაციისათვის აუცილებელია, აგრეთვე ფორსაჟორულ სიტუაციაში, ან გასაჭირში მყოფი პირის, გემის ან თვითმფრინავის დასახმარებლად;
*გავლა არ წარმოადგენს საფრთხეს სანაპირო სახელმწიფოს მშვიდობის, წესრიგისა და  უსაფრთხოებისათვის. ანუ, არ ემუქრება სანაპირო სახელმწიფოს სუვერენიტეტს, ტერიტორიულ მთლიანობასა და პოლიტიკურ დამოუკიდებლობას; 
* გავლა არ არის დაკავშირებული რაიმე სახის იარაღის გამოცდასთან ან სანაპირო სახელმწიფოს თავდაცვისა და უსაფრთხოებისათვის ზიანის მიმყენებელი ინფორმაციის შეგროვებასთან ან პროპაგანდასთან; 
*გავლისას არ ხორციელდება თვითმფრინავების ან სამხედრო მოწყობილობის გაშვება ან მიღება;
*არ ხორციელდება ტვირთის ან ფულის ჩამოტვირთვა ან მიღება, ადამიანთა გადმოსმა ან აყვანა სანაპირო სახელმწიფოს შესაბამისი კანონმდებლობის დარღვევით; 
*არ ხდება ზღვის განზრახი სერიოზული დაბინძურება; 
*არ ხორციელდება თევზჭერა; 
*არ ტარდება კვლევითი სამუშაოები;
*გავლა არ უშლის ხელს სანაპირო სახელმწიფოს საკომუნიკაციო სისტემების ან სხვა დანადგარებისა თუ ობიექტების ფუნქციონირებას;

მშვიდობიანი გავლისას გემმა უნდა აჩვენოს დროშის სახელმწიფოს დროშა. თავზსაჭერ გემზე ბადეები და სხვა აღჭურვილობა შესანახად განკუთვნილ ადგილზე უნდა იყოს მოთავსებული; სამხედრო ან სპეციალური დანიშნულების გემზე საბორტო იარაღი უნდა იყოს გადასატან მდგომარეობაში, საგანგებო  შალითებში; წყალქვეშა ნავი უნდა ამოვიდეს წყლის ზედაპირზე. 

კატეგორია:საერთაშორისო სამართალი
განსაკუთრებული ეკონომიკური ზონა

მინი|412x412პქ|საზღვაო ზონები საერთაშორისო სამართლის მიხედვით
სახელმწიფოს უფლება აქვს მოითხოვოს თავისი ტერიტორიული ზღვის გარეთ და მის მიმდებარედ, საწყისი ხაზებიდან 200 საზღვაო მილით (370 კმ) დაშორებულ ხაზამდე განთავსებული ზღვის სივრცის მის **განსაკუთრებულ ეკონომიკური ზონად** გამოცხადება. ასეთ ზონაში სანაპირო სახელმწიფოს ზღვის ყველა ცოცხალი და არაცოცხალი ბუნებრივი რესურსების მოპოვების და გამოყენების უფლება ეკუთვნის. გარდა ამისა, იგი ადგენს ამ ზონაში ხელოვნური კუნძულების და ნაგებობების აგების, სამეცნიერო კვლევების და გარემოს დაცვის წესებს.

პირველი განაცხადი განსაკუთრებულ ეკონომიკურ ზონაზე 1971 წელს კენიამ გააკეთა. დღეს ყველაზე დიდი განსაკუთრებული ეკონომიკური ზონები ამერიკის შეერთებულ შტატებს, საფრანგეთს, ავსტრალიას და რუსეთის ფედერაციას აქვს.

## იხილეთ აგრეთვე 
*შელფი
*საერთაშორისო მდინარეები
*შიდა წყლები

## რესურსები ინტერნეტში 
* United Nations Convention on the Law of the Sea - Part V
* Sea Around Us Project - View the EEZ of all nations 

კატეგორია:საერთაშორისო სამართალი
ელენე გედევანიშვილი

**ელენე გედევანიშვილი** (დ. 7 იანვარი, 1990, თბილისი) — ქართველი მოციგურავე. ასპარეზობდა ერთეულთა თანრიგში. საქართველოს 2003 წლის ჩემპიონი ფიგურულ სრიალში. პირველი და ერთადერთი ქართველი მოციგურავე, რომელმაც ევროპის ჩემპიონატის ბრინჯაოს მედლები მოიპოვა — 2010 და 2012 წლებში. ტურინის 2006 წლის, ვანკუვერის 2010 წლის და სოჭის 2014 წლის ზამთრის ოლიმპიური თამაშების მონაწილე. არის ღირსების ორდენის კავალერი. 

## ბიოგრაფია
ელენე გედევანიშვილი დაიბადა 1990 წლის 7 იანვარს ქალაქ თბილისში. სპორტის ამ სახეობაში ვარჯიში ხუთი წლის ასაკში მწვრთნელ თამარ ანჯაფარიძის ხელმძღვანელობით დაიწყო. 2000 წლიდან ემზადებოდა მოსკოვში, ელენა ბუიანოვასა და ტატიანა ტარასოვასთან. 2006 წელს ესტონეთის გრან-პრის, ხოლო 2007 წელს კარლ შაფერის მემორიალის გამარჯვებული ხდება.

2006 წლის ევროპის ჩემპიონატზე შედგა მისი დებიუტი უფროსი ასაკის მოციგურავეებს შორის, სადაც მან მეხუთე ადგილი დაიკავა. 2006 წელს ტურინის ზამთრის ოლიმპიურ თამაშებზე იგი მეექვსე ადგილს იკავებს მოკლე პროგრამის შემდეგ და გამოსვლას მეათე ადგილზე ასრულებს. 2007 წლის ევროპის ჩემპიონატზე ვარშავაში მან მესამე (მოკლე პროგრამის შემდეგ) და შემდგომ მერვე ადგილზე დაამთავრა გამოსვლა. 2009, 2011 და 2012 წლების მსოფლიოს ჩემპიონატებზე ასპარეზობისას თავის გამოსვლებს იგი მეათე ადგილზე ამთავრებს. იგი ცნობილია ურთულესი ილეთის — „ბილმანის ორმაგი ბრუნის“ შესრულებით. 

## რესურსები ინტერნეტში
* ელენე გედევანიშვილის საიტი 

## სქოლიო 
კატეგორია:ქართველი მოციგურავეები
კატეგორია:დაბადებული 1990
კატეგორია:დაბადებული 7 იანვარი
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები
33ა

**33ა** — ქართული მუსიკალური ჯგუფი, რომელიც 1994 წელს დაარსდა. ასრულებს ძირითადად რეგის, პოპ- და ფოლკ-როკის ჟანრის მუსიკას.

სხვადასხვა დროს ჯგუფს წარმატება მოუტანა სიმღერებმა „ღამე და წვიმა“, „ამოვიდა“, „ნოეს კიდობანი“, „დრო“, „გალაქტიონი“ და სხვებმა.

## სახელწოდება 
სახელი *33ა* მოდის ქუჩის სახელწოდებიდან, „ფალიაშვილის 33ა“-დან, სადაც ჯგუფის ლიდერი ნიაზ დიასამიძე ცხოვრობს.

## თანამშრომლობა 
33ა-ს აქვს ჩაწერილი ერთობლივი სიმღერები შემდეგ შემსრულებლებთან:

*ოთარ რამიშვილი
*მთვარის კლუბი
*ნესტან ბაგრატიონ-დავითაშვილი
*ზუმბა
*პანჩო
*ქართული იქსი
*ნინო ქათამაძე

## დისკოგრაფია 
* *თბილისი* (1997)
* *იჩქარე ნელა* (1999)
* *გზა* (2001)
* *ახალი ალბომი* (2005)
* *საფერავი* (2011)
* *უსახელოური* (2013)
* *ქართული* (2017)
* *ომი და თავისუფლება* (2022)

## რესურსები ინტერნეტში 
* 
* 33ა — Radio.ge 

კატეგორია:33ა
კატეგორია:ქართული ფოლკ-როკ ჯგუფები
კატეგორია:ქართული პოპ-როკ ჯგუფები
ბოჰემია

მინი|200px|ბოჰემია ჩეხეთის რუკაზე
მინი|ბოჰემიის სამეფოს გერბი
**ბოჰემია** (ჩეხ. Čechy, გერმ. Böhmen, ლათ. Bohemia) — ისტორიული რეგიონი ცენტრალურ ევროპაში, მოიცავს ჩეხური მიწების თითქმის ორ მესამედს. ის მდებარეობს თანამედროვე ჩეხეთის ტერიტორიაზე.

ბოჰემიას საზღვრებად 4 მთაგრეხილი აქვს:
* ბიომერვალდი (ავსტრია, ბავარია)
* ერცგებირგე (საქსონია)
* ზუდეტები (სილეზია)
* ჩეხომორავიის მაღლობი (მორავია)

## იხილეთ აგრეთვე
*ბოჰემიის მმართველთა სია

## რესურსები ინტერნეტში
* Bohemia 

კატეგორია:ბოჰემია
კატეგორია:ჩეხეთი
მორავია

მინი|მორავია ჩეხეთის რუკაზე

**მორავია** ( და , , ) — ისტორიული ლანდშაფტი დღევანდელ ჩეხეთში, ბოჰემიის აღმოსავლეთით. სახელწოდება მომდინარეობს მდინარე მორავადან.

## ქალაქები 
;რეგიონალური დედაქალაქები
*ბრნო
*იიჰლავა
*ოლომოუცი
*ოსტრავა
*ზლინი

;სხვა ქალაქები
*ფრიდეკ-მისტეკი
*პრშეროვი

მინი|მორავიის დროშა

## ეთნოგრაფიული რეგიონები 
*მორავიის სლოვაკეთი

## იხილეთ აგრეთვე 
*დიდი მორავია

## ლიტერატურა 
* Róna-Tas, András (1999) *Hungarians & Europe in the Early Middle Ages: An Introduction to Early Hungarian History* translated by Nicholas Bodoczky, Central European University Press, Budapest, ISBN 963-9116-48-3 ;
* Kirschbaum, Stanislav J. (1996) *A History of Slovakia: The Struggle for Survival* St. Martin's Press, New York, ISBN 0-312-16125-5 ;
* Constantine Porphyrogenitus De Administrando Imperio edited by Gy. Moravcsik, translated by R.J.H. Jenkins, Dumbarton Oaks Edition, Washington D.C. (1993)

## რესურსები ინტერნეტში 
*Moravia on official website of Czechia       
*Welcome to the 2nd largest city of the CR   
* Welcome to Olomouc, city of good cheer...           
*Znojmo – City of Virtue    

კატეგორია:მორავია
კატეგორია:ჩეხეთი
წმინდა იშტვანის გვირგვინი

**წმინდა იშტვანის გვირგვინი**  (*უნგრ.:* Szent Korona) —  უნგრეთის სამეფოს სამეფო გვირგვინი და უმთავრესი და ერთადერთი ლეგიტიმური უნგრული სამეფო ინსიგნია. მეფედ კურთხევის დროს სხვა გვირგვინის გამოყენება არალეგიტიმურად ითვლება.

## რესურსები ინტერნეტში
*The Holy Crown of Hungary (images) 
*Sceptre (images) 
*The crown jewels (images) 

კატეგორია:უნგრეთის ისტორია
იშტვან I

thumb|200px|წმინდა იშტვანის ძეგლი ბუდაპეშტში
წმინდა **იშტვან I** (; დ. 969, ესტერგომი — გ. 15 აგვისტო, 1038) — უნგრეთის პირველი მეფე არპადების დინასტიიდან. იშტვან I უნგრეთის მფარველი წმინდანია, რომელმაც ქრისტიანობა მიაღებინა წარმართ მადიარებს.

## რესურსები ინტერნეტში 
* Stephen I, the First Christian Hungarian King  (CryingVoice.com)
* His picture on the Hungarian 10,000 forint banknote 
* a BBC report on Saint Stephen's day celebrations in Hungary
* Procession of the Holy Right Hand of St. Stephen on Videoactive 

კატეგორია:არპადები
კატეგორია:უნგრეთის მეფეები
კატეგორია:დაბადებული 969
კატეგორია:გარდაცვლილი    15 აგვისტო
კატეგორია:გარდაცვლილი 1038
მორავა

საკუთარი სახელი **მორავა** შეიძლება აღნიშნავდეს:

* მორავა - მდინარე ჩეხეთში, სლოვაკეთში და ავსტრიაში.
* მორავა  - მდინარე სერბეთში
Dr. Dre

**ანდრე რომელ იანგი** (Andre Romell Young, დ. 1965 წლის 18 თებერვალს), უფრო მეტად ცნობილი როგორც **Dr. Dre** — ამერიკელი რეპერი, პროდიუსერი და მსახიობი. იგი აგრეთვე არის კომპანიების Aftermath Entertainment და Beats Electronics დამაარსებელი. წინა წლებში იგი იყო ლეიბლის Death Row Records თანამფლობელი.

Dr. Dre ცნობილია, როგორც ბევრი რეპერის ალბომის პროდიუსერი, მათ შორის - სნუპ დოგის, ემინემის, 50 Cent-ის და Game-ის. იგი ითვლება დასავლეთ სანაპიროს ჰიპ-ჰოპის ქვეჟანრის, ჯი-ფანკის მთავარ პოპულარიზატორად. 2011 წელს იგი ჟურნალ Forbes-ის მიერ ამერიკული ჰიპ-ჰოპ სცენის რიგით მესამე ყველაზე მდიდარ პიროვნებად დასახელდა, დაახლოებით 250 მილიონი დოლარის ქონებით.

Dre-ს კარიერა დაიწყო ჯგუფში World Class Wreckin' Cru. მოგვიანებით მან ჩამოაყალიბა განგსტა-რეპ N.W.A, რომელშიც შედიოდნენ Eazy-E, Ice Cube, MC Ren და DJ Yella. ამ ჯგუფმა პოპულარობა მოუტანა რეპში გულწრფელ ტექსტებს, რომლებიც ქუჩურ ცხოვრებას მიმოიხილავდნენ. 1992 წლის სადებიუტო სოლო-ალბომმა  *The Chronic*, გამოცემულმა ლეიბლზე Death Row Records, რეპერი აქცია 1993 წლის ერთ-ერთ ყველაზე გაყიდვად ამერიკელ შემსრულებლად და მოუტანა გრემის ჯილდო სინგლისათვის „Let Me Ride“. ამავე წელს მან პროდიუსერობა გაუწია სნუპ დოგის, შემდგომში ოთხმაგი პლატინის სტატუსის მატარებელ ალბომს *Doggystyle*.

1996 წელს მან დატოვა Death Row და დააარსა საკუთარი ლეიბლი, Aftermath Entertainment. ამ ლეიბლზე მან 1996 წელს გამოსცა კრებული *Dr. Dre Presents the Aftermath* ხოლო 1999 წელს - სოლო-ალბომი *2001*, რომელმაც მას მოუტანა გრემის ჯილდო პროდიუსერის კატეგორიაში. 2000-იან წლებში მან ყურადღება გადაიტანა სხვა შემსრულებლებზე და დრო და დრო ამა თუ იმ სიმღერაში ვოკალურ ნაწილებს ასრულებდა. 1998 და 2003 წლებში მან თავის ლეიბლთან სათანამშრომლოდ ემინემი და 50 Cent გააფორმა და მათ ალბომების პროდიუსერობას უწევდა. მას აგრეთვე მონაწილეობა აქვს მიღებული ფილმებში „გამოწვევა“, „სამრეცხაო“ და „მომზადების დღე“.

## დისკოგრაფია 
**The Chronic* (1992)
* *2001* (1999)
* *Compton: A Soundtrack by Dr. Dre* (2015)

## რესურსები ინტერნეტში 
* 
* 
* ოფიციალური საიტი
* Beats by Dr. Dre
* Dr. Dre საიტზე WhoSampled
* Dr. Dre  საიტზე Beatbuggy

## სქოლიო 
კატეგორია:Dr. Dre
კატეგორია:ამერიკელი რეპერები
კატეგორია:დაბადებული 1965
კატეგორია:ამერიკელი პროდიუსერები
კატეგორია:ამერიკელი მსახიობები
კატეგორია:Death Row Records-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:მსახიობები ანბანის მიხედვით
კატეგორია:ცოცხალი ადამიანები
რამაზ ხატიაშვილი

**რამაზ ხატიაშვილი** (დ. 28 მაისი, 1969, თბილისი) — ქართველი ბასისტი, 1997 წლიდან ჯგუფ 33ა-ის წევრი.

1995 წლიდან მუშაობდა სხვადასხვა ქართულ რადიო სადგურებში. არის რამდენიმე გადაცემის ავტორი და წამყვანი, მათ შორის „სიმღერის ისტორიის“, რომელიც რადიო „უცნობის“ ეთერში გადიოდა.

კატეგორია:ქართველი მუსიკოსები
კატეგორია:დაბადებული 1969
კატეგორია:დაბადებული 28 მაისი
რაინერ ავსტრიელი

მინი|200პქ|რაინერ ავსტრიელი
**ერჰჰერცოგი რაინერ ავსტრიელი** (; დ. 30 სექტემბერი 1783, პიზა — გ. 16 იანვარი 1853, ბოლცანო) — ჰაბსბურგ-ლოთარინგიის დინასტიის წარმომადგენელი და ავსტრიის ერცჰერცოგი.

## ბიოგრაფია 
ერცჰერცოგი რაინერი უფროსი ძმის ანტონ ვიქტორის 1835 წელს გარდაცვალების შემდეგ ლომბარდია-ვენეციის ვიცე-მეფე გახდა. 1848 წლიდან მან რეზიდენცია ბოლცანოში გადაიტანა და სათავე დაუდო ჰაბსბურგ-ლოთარინგიის დინასტიის “ერჰჰერცოგ რაინერის შტოს”.

რაინერი გარდაიცვალა 1853 წლის 16 იანვარს.
## ოჯახი 
მშობლები:
* მამა: ლეოპოლდ II — იმპერატორი.
* დედა: მარია ლუდოვიკა — ესპანეთის ინფანტა.

მეუღლე:
* ∞ 28 მაისი 1820 პრაღა — ელიზაბეთი (1800-1856, სავოია-კარინიანის პრინცის კარლო-ემანუელეს და მარია საქსონიელის ასული.

და-ძმები:
* მარია თერეზია — საქსონიის დედოფალი.
* ფრანც II — იმპერატორი.
* ფერდინანდ III — ტოსკანას დიდი ჰერცოგი.
* მარია ანა
* კარლ ლუდვიგ იოჰანი — ტეშენის ჰერცოგი.
* ლეოპოლდ ალექსანდერი.
* ალბრეხტი
* მაქსიმილიანი.
* იოზეფი — უნგრეთის პალატინი.
* კლემენტინე — ორივე სიცილის დედოფალი.
* ანტონ ვიქტორი — ტევტონთა ორდენის დიდი მაგისტრი.
* მარია ამალია.
* იოჰანი. 
* ლუდვიგ იოზეფი.
* რუდოლფი — ოლმიუცის ფიურსტ-არქიეპისკოპოსი და კარდინალი.

## ლიტერატურა
* Hermann Julius Meyer: *Neues Konversations-Lexikon, ein Wörterbuch des allgemeinen Wissens*, Band 13, Bibliographischen Institut, 1866, S. 431
* F.A. Brockhaus Verlag Leipzig: *Allgemeine deutsche Real-Encyklopädie für die gebildeten Stände. Conversations-Lexikon, Band 12*, F. A. Brockhaus, 1867, S. 259 Digitalisat
* Richard Reifenscheid: *Die Habsburger – Von Rudolf I. bis Karl I.*, ISBN 3-85001-484-3

## რესურსები ინტერნეტში
კატეგორია:ავსტრიის ერცჰერცოგები
კატეგორია:ჰაბსბურგები
კატეგორია:დაბადებული 30 სექტემბერი
კატეგორია:დაბადებული 1783
კატეგორია:გარდაცვლილი 16 იანვარი
კატეგორია:გარდაცვლილი 1853
კატეგორია:წმინდა ანდრია პირველწოდებულის ორდენის კავალრები
კატეგორია:წმინდა ანას I ხარისხის ორდენის კავალრები
ლეოპოლდ II (სრი)

**ლეოპოლდ II** (გერმ.: Leopold II.; დ. 5 მაისი, 1747, ვენა — გ. 1 მარტი, 1792, ვენა) — საღვთო რომის იმპერიის იმპერატორი და ავსტრიის ერცჰერცოგი 1790–1792 წლებში, ასევე ტოსკანის დიდი ჰერცოგი 1765-1790 წლებში, ჰაბსბურგ-ლოტარინგიის დინასტიის წარმომადგენელი.

## ბიოგრაფია 
ლეოპოლდი იმპერატორ ფრანც I შტეფანის და მისი მეუღლის მარია ტერეზიას მეცხრე შვილი იყო.

### ტოსკანის დიდი ჰერცოგი 
თავდაპირველად ლეოპოლდი მილანის ჰერცოგად იყო გამიზნული, თუმცა უფროსი ძმის, კარლის (1745–1761) ადრეული გარდაცვალების გამო ტაოსკანას დიდი ჰერცოგის მემკვიდრე გახდა. მამსი 1765 წელს გარდაცვალების შემდეგ იგი ტოსკანას მმართველი გახდა. ამ მიზეზის გამო ხშირად ტოსკანას ჰაბსბურგების სეკუნდოგენიტურსაც უწოდებენ.

ლეოპოლდმა თავისი მმართველობის დროს ტოსკანაში რამდენიმე რეფორმა გაატარა, რომლებსაც განმანათლებლობის შტრიხი დაჰყვებოდათ, თუმც თავის რეფორმებში ის ისეთი რადიკალური გადაყვეტილებებით არ გამოირჩეოდა როგორც მისი უფროსი ძმა იოზეფი.

### იმპერატორი 
იოზეფ II-ის მოულოდნელი გარდაცვალების შემდეგ ლეოპოლდი 1790 წლის 9 ოქტომბერს მაინის ფრანკფურტში იმპერატორად იქნა არჩეული და მაინცის კურფიურტს-არქიეპისკოპოსმა ფრიდრიხ იოზეფ კარლ ფონ ერთალმა გვირგვინი დაადგა. მთელი თავისი მეფობა იგი ცდილობდა ძმის დაწყებული რეფორმების შეჩერებას და ძველი ყაიდის აღდგენას. განსაკუთრებით პრობლემატური იყო აჯანყებული უნგრელების და ბელგიელების დაშოშმინება. ლეოპოლდი ამისათვის სამხედრო ზალისმიერი მეთოდების გამოყენებასაც არ ერიდებოდა. 1790 წლის 15 ნოემბერს ლეოპოლდი პრესბურგში, სანქტ-მარტინის ტაძარში უნგრეთის აპოსტოლარულ მეფედ, ხოლო 1791 წლის 6 სექტემბერს პრაღაში სანქტ-ვეიტსის კათედრალში ბოჰემიის მეფედ ეკურთხა.

1791 წლის ზაფხულში მან პრუსიის მეფე ფრიდრიხ ვილჰელმ II-სთან ერთად გამოაქვეყნა ე.წ. “პილნიცის დეკლარაცია”, რომელიც ფაქტობრივად საფრანგეთის რევოლუციური მტავრობისათვის ომის გამოცხადებას უდრიდა. მიუხედავად იმისა, რომ დეკლარაცია ოფიციალურად ომს არ უცხადებდა საფრანგეთს, თავისი რეაქციული სინაარსით მან მეფის ლუი XVI-ის მდგომარეობა კიდევ უფრო გააუარესა.

### გარდაცვალება და მემკვიდრე 
1792 წელს ლეოპოლდ II მოულოდნელად გარდაიცვალა და იმპერატორი მისი ვაჟი ფრანცი გახდა. ლეოპოლდ II დასაფლავებულია ვენაში, იმპერატორთა საძვალეში (“ტოსკანას საძვალე”).

## ოჯახი 
**მშობლები:**
* მამა: ფრანც I შტეფანი — იმპერატორი.
* დედა: მარია ტერეზია — ავსტრიის ერცჰერცოგინია.

**მეუღლე:**
*   5 აგვოსტო 1765, ინსბრუკი— მარია ლუისა ესპანელი (1745–1762).

**შვილები:**
* მარია თერეზია - საქსონიის დედოფალი.
* ფრანც II - იმპერატორი.
* ფერდინანდ III - ტოსკანას დიდი ჰერცოგი.
* მარია ანა
* კარლ ლუდვიგ იოჰანი - ტეშენის ჰერცოგი.
* ლეოპოლდ ალექსანდერი.
* ალბრეხტი
* მაქსიმილიანი.
* იოზეფი - უნგრეთის პალატინი.
* კლემენტინე - ორივე სიცილის დედოფალი.
* ანტონ ვიქტორი - ტევტონთა ორდენის დიდი მაგისტრი.
* მარია ამალია.
* იოჰანი. 
* რაინერი - ლომბარდია-ვენეციის ვიცე-მეფე.
* ლუდვიგ იოზეფი.
* რუდოლფი - ოლმიუცის ფიურსტ-არქიეპისკოპოსი და კარდინალი.

## ლიტერატურა 
*Vovk, Justin C. (2010).  ''In Destiny's Hands: Five Tragic Rulers, Children of Maria Theresa''.  iUniverse: Bloomington, Ind.  ISBN 978-1-4502-0081-3

კატეგორია:საღვთო რომის იმპერატორები
კატეგორია:დაბადებული 5 მაისი
კატეგორია:დაბადებული 1747
კატეგორია:გარდაცვლილი 1 მარტი
კატეგორია:გარდაცვლილი 1792
კატეგორია:ჰაბსბურგ-ლოთარინგიელები
კატეგორია:ვენაში დაბადებულები
ლუდვიგ ავსტრიელი

ერჰჰერცოგი **ლუდვიგ იოზეფ ავსტრიელი** (გერმ.: Ludwig Josef von Österreich-Lothringen ) (* 13 დეკემბერი 1784, ფლორენცია; † 21 დეკემბერი 1864, ვენა) - იყო ჰაბსბურგ-ლოტარინგიის დინასტიის წარმომადგენელი და ავსტრიის ერჰჰერცოგი.

## ბიოგრაფია 
ლუდვიგ იოზეფი იყო სახელმწიფო კონფერენციის თავმჯდომარე იმპერატორ ფერდინანდ I დროს და ფაქტობრივად სახელმწიფოს მანმგებელი 1835-1848 წლებში.

## ოჯახი 
მშობლები:
* მამა: ლეოპოლდ II - იმპერატორი.
* დედა: მარია ლუდოვიკა - ესპანეთის ინფანტა.

და-ძმები:
* მარია თერეზია - საქსონიის დედოფალი.
* ფრანც II - იმპერატორი.
* ფერდინანდ III - ტოსკანას დიდი ჰერცოგი.
* მარია ანა
* კარლ ლუდვიგ იოჰანი - ტეშენის ჰერცოგი.
* ლეოპოლდ ალექსანდერი.
* ალბრეხტი
* მაქსიმილიანი.
* იოზეფი - უნგრეთის პალატინი.
* კლემენტინე - ორივე სიცილის დედოფალი.
* ანტონ ვიქტორი - ტევტონთა ორდენის დიდი მაგისტრი.
* მარია ამალია.
* იოჰანი. 
* რაინერი - ლომბარდია-ვენეციის ვიცე-მეფე.
* რუდოლფი - ოლმიუცის ფიურსტ-არქიეპისკოპოსი და კარდინალი.

ლუდვიგ იოზეფი დასაფლავებულია ვენაში, იმპერატორთა საძვალეში (ტოსკანას საძვალე).

კატეგორია:ჰაბსბურგები
კატეგორია:დაბადებული 1784
კატეგორია:გარდაცვლილი 1864
კატეგორია:წმინდა ანდრია პირველწოდებულის ორდენის კავალრები
რუდოლფ ავსტრიელი (1788-1831)

thumb|160px|ერცჰერცოგი რუდოლფი
ერჰჰერცოგი **რუდოლფ ავსტრიელი** (გერმ.: Rudolf von Österreich) (* 8 იანვარი 1788, ფლორენცია; † 24 ივლისი 1831, ოლმიუცი) - იყო ჰაბსბურგ-ლოტარინგიის დინასტიის წარმომადგენელი, ოლმიუცის ფიურსტ-არქიეპისკოპოსი და კარდინალი.

## ბიოგრაფია 
რუდოლფი 1805 წელს მღვდლად ეკურთხა. 1819 წელს ოლმიუცის ფიურსტ-არქიეპისკოპოსად იქნა დანიშნული, ხოლო 1820 წელს კარდინალის რანგში იქნა აყვანილი.

რუდოლფი ხელოვნების დიდი მოყვარული და მეცენი იყო. ის უკრავდა ფორტეპიანოზე და თვითონ წერდა კიდეც მუსიკალ ნაწარმოებებს. ის ლუდვიგ ვან ბეთჰოვენის მოსწავლე და დამფინანსებელი იყო. ბეთჰოვენის ვენაში ცხოვრების ხარჯებს, დაახ. 1500 ტალერს ის თავისი ხაზინიდან იხდიდა. რუდოლს ბეთჰოვენმა მიუძღვნა შემდეგი ნაწარმოებები: ოპუს 58, 73, 81ა, 96, 97, 106, 111, 133, 134 და “მისსა სოლემნის”, იგივე ოპუს 123, რომელიც რუდოლფის ოლმიუცის არქიეპისკოპოსად დანიშვნის დღისათვის იქნა დაწერილი.

## ოჯახი 
მშობლები:
* მამა: ლეოპოლდ II - იმპერატორი.
* დედა: მარია ლუდოვიკა - ესპანეთის ინფანტა.

და-ძმები:
* მარია თერეზია - საქსონიის დედოფალი.
* ფრანც II - იმპერატორი.
* ფერდინანდ III - ტოსკანას დიდი ჰერცოგი.
* მარია ანა
* კარლ ლუდვიგ იოჰანი - ტეშენის ჰერცოგი.
* ლეოპოლდ ალექსანდერი.
* ალბრეხტი
* მაქსიმილიანი.
* იოზეფი - უნგრეთის პალატინი.
* კლემენტინე - ორივე სიცილის დედოფალი.
* ანტონ ვიქტორი - ტევტონთა ორდენის დიდი მაგისტრი.
* მარია ამალია.
* იოჰანი. 
* რაინერი - ლომბარდია-ვენეციის ვიცე-მეფე.
* ლუდვიგ იოზეფი.

რუდოლფი დასაფლავებულია ვენაში, იმპერატორთა საძვალეში (ახალი საძვალე - ეპისკოპოსთა მწკრივი)

კატეგორია:ავსტრიის ერცჰერცოგები
კატეგორია:ჰაბსბურგები
კატეგორია:დაბადებული 1788
კატეგორია:გარდაცვლილი 1831
ალბრეხტ II (ბრაუნშვაიგი)

**ალბრეხტ II** (*გერმ.:* Albrecht II.) *მეტსახელად* "სქელი" (*გერმ.:* der Fette) (* 1268; გ. 1318) - იყო ბრაუნშვაიგ-ლიუნებურგის ჰერცოგი და ბრაუნშვაიგ-ვოლფენბიუტელ-გეტინგენის ფიურსტი.

ალბრეხტის სამფლობელოები მოიცავდნენ საჰერცოგოს ყოფილი ნორტჰაიმის მიწებს. გარდა ამისა მას ეკუთვნოდა ობერვალდის მხარეც, რომელიც შედიოდნენ ქალაქები: გეტინგენი, მიუნხენი, გრონა, ნორტჰაიმი და მდინარეების დაისტერისა და ლაინეს შორის მდებარე მიწები.

1292 წელს ძმის, ვილჰელმის სიკვდილის შემდეგ ალბრეხტი მემკვიდრეობის გამო 7 წელი ეომებოდა უფროს ძმას ჰაინრიხს. ქალაქ გეტინგენის სამხედრო დახმარების შემდეგ ალბრეხტმა ძმა დაამარცხა და ჰაინრიხი 1291 წელს დაარსებული გრუბენჰაგენის ფიურსტობას დასჯერდა.

კატეგორია:ბრაუნშვაიგ-ლიუნებურგის ჰერცოგები
კატეგორია:დაბადებული 1268
კატეგორია:გარდაცვლილი 1318
რასტაფარი

thumb|200px|right|ჰაილე სელასიე I, ეთიოპიის იმპერატორი (1930-1974).
[მინი|რასტაფარიანელი [ბარბადოსიდან]]
[მინი|[რეგის მომღერალი ბობ მარლი, რომელსაც რასტაფარიანელობის პოპულარიზაციაში დიდი წვლილი მიუძღვის.]]
**რასტაფარი** (ინგლ. Rastafari) — 1930-იან წლებში იამაიკაში წარმოშობილი და დღეისათვის საკმაოდ გავრცელებული რელიგია. მის წარმოშობას საფუძვლად უდევს მარკუს გარვეის (1887-1940) წინასწარმეტყველება. მან 1927 წელს იწინასწარმეტყველა, რომ აფრიკაში მოხდებოდა დიდი მეფის აღზევება. 1930 წელს ჰაილე სელასიეს ეთიოპიის იმპერატორად კურთხევა აღიქმებოდა, როგორც მის ახდენა.

რასტაფარის მიმდევრებს მამაკაცს მოიხსენიებენ, როგორც **რასტამანს** (Rastaman), **ბრედრენს** (Bredren) ან **იდრენს** (Idren), რაც ქართულად ძმას ნიშნავს, ხოლო მანდილოსნებს კი, როგორც** რასტასისტერს** (Rasta Sister), **სისტარს** (Sister) იგივე „დას“, დოთა (Daughter) ან **იავატა** (Iawata), რაც ქართულად ქალიშვილს ნიშნავს.

## სახელის წარმოშობა 
სახელწოდება წარმოიშვა ჰაილე სელასიეს ნამდვილი სახელიდან, კერძოდ **რას ტაფარი მაკონენ**-იდან (Ras Tafari Makonnen).

თავის მეფედ კურთხევის სახელების „ღვთის რჩეული“ და „Siegreicher Löwe von Juda“ გამო, ის ითვლება რასტაფარისათვის, როგორც ბიბლიაში უკვე აღთქმულ ქრისტეს მეორედ მოსვლად. რასტა, როგორც უმრავლესი ქრისტიანული რელიგიები, დარწმუნებული არის ქრისტეს ღვთაებრიობაში, როგორც სელასიეშიც.

მრავალ რელიგიებისაგან განსხვავებით აღარ ელოდებიან მესეას ხელმეორედ გამოჩენას, რომელმაც აღსასრული უნდა გვამცნოს, არამედ ჰაილეს მეფედ კურთხევით აღსრულებულად ითვლება.
ქრისტიანობის მიხედვით, ღმერთი 3-ჯერ უნდა გამოცხადებოდა კაცობრიობას.პირველად malchisedch-ეს სახით, მეორედ ქრისტეს და მესამედ კი ჰაილეს სახით.
## რასტაფარის ფერები 
რასტაფარის ფერებად ითვლებიან წითელი, ოქროსფერი (ყვითელი) და მწვანე, რომელიც ამავრდოულად ეთიოპიის დროშის ფერებიცაა.

ამ ფერებს რასტაფარისთვის გააჩნია შემდეგი სიმბოლური დატვირთვა, კერძოდ:

*წითელი* - სისხლის, რომლელიც მონების დახოცვისას დაიღვარა, ასევე მონებად წაყვანის.

*ოქროსფერი* - სიმდიდრის, რომლელიც მონებს (*Sufferahs*, „წამებული“) წაართვეს.

*მწვანე* - ქებულ ქვეყანა ეთიოპიის, რომელიც თავის „დაკარგულ შვილების“ დაბრუნებას ელოდება. 

## რესურსები ინტერნეტში 
* რასტაფარიანიზმი 
* რასტაფარის ისტორიის მოკლე ნარკვევი

კატეგორია:რელიგიები
კატეგორია:იამაიკა
ემკეი

**ემკეი** ( დ. 7 ოქტომბერი, 1986, თბილისი, ნამდვილი სახელი **მიხეილ კახიანი**) — ქართველი პიანისტი.

## ბიოგრაფია 
დაამთავრა თბილისის ზურაბ ანჯაფარიძის სახელობის მუსიკალური ათლწლედის საფორტეპიანო ფაკულტეტი (1993-2003) ასევე თბილისის სახელმწიფო კონსერვატორიასთან არსებული ექსპერიმენტული მუსიკალური სკოლის ვოკალური ფაკულტეტი (1993-2003). სწავლობდა თბილისის ვ. სარაჯიშვილის სახელობის სახელმწიფო კონსერვატორიაში, საფორტეპიანო ფაკულტეტზე. არის რესპუბლიკური და საერთაშორისო საფორტეპიანო კონკურსების ლაურეატი, მათ შორის პინოს მუსიკალური საზოგადოების საერთაშორისო კონკურსის (ნიუ-იორკი, აშშ, 2000). გამოსულა კონცერტებით საქართველოს და მსოფლიოს მრავალ დარბაზებში, მათ შორის Steinway Hall-ში, ნიუ-იორკი, აშშ.

2004 წლიდან მოღვაწეობდა, როგორც სიმღერების ავტორ-შემსრულებელი, სასცენო ფსევდონიმით „EMKAY“ (აღებულია ინიციალებიდან M.K. — მიხეილ კახიანი, რომელიც ინგლისურად იკითხება როგორც „EMKAY“).

აქვს საკუთარი ხმის ჩამწერი სტუდია, სადაც თავად აკეთებს საკუთარი სიმღერების ჩანაწერებს, თანამშრომლობს ისეთ მუსიკოსებთან როგორებიც არიან გიტარისტი ვაჩე ლალიაშვილი, ჯგუფი „სინათლის წელიწადი“, მუსიკოსი გიორგი გვარჯალაძე (გვაჯი) და სხვები.

აქვს გამოშვებული ქართულენოვანი ალბომი „მოუსმინეთ ხმას“ (2005), აგრეთვე მუსიკალური ვიდეოები.

მისმა სიმღერამ „Passion“ სიმღერების ავტორების ამერიკულ კონკურსზე „Song of the Year“ საპატიო პრემია მიიღო.

## რესურსები ინტერნეტში
* EMKAY www.mixposure.com-ზე

კატეგორია:დაბადებული 7 ოქტომბერი
კატეგორია:დაბადებული 1986
კატეგორია:ქართველი მუსიკოსები
ე
ალექსანდრე ჯავახიშვილი (არქეოლოგი)

**ალექსანდრე ივანეს ძე ჯავახიშვილი** (დ. 30 აგვისტო, 1917,  სოფელი ხოვლე, ახლანდელი კასპის მუნიციპალიტეტი — გ. 24 ოქტომბერი, 1997) — ქართველი არქეოლოგი და ხელოვნებათმცოდნე, ისტორიულ მეცნიერებათა დოქტორი (1976), საქართველოს მეცნიერებათა აკადემიის წევრ-კორესპონდენტი (1983). დიდი ქართველი მეცნიერის, ივანე ჯავახიშვილის შვილი.
 
1939 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1942 წლიდან იყო ვარძიის ისტორიულ-არქიტექტურული მუზეუმ-ნაკრძალის მეცნიერ-თანამშრომელი. 1943 წლიდან იყო სიმონ ჯანაშიას სახელობის საქართველოს სახელმწიფო მუზეუმის უმცროსი მეცნიერ-თანამშრომელი.  ძირითადად იკვლევდა საქართველოსა და კავკასიის ადრესამიწათმოქმედო კულტურებს, განსაკუთრებით, მტკვარ-არაქსის კულტურას.  1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.  უფლებამოსილება შეუწყდა გარდაცვალების გამო.
 
## ლიტერატურა
## რესურსები ინტერნეტში
*ალექსანდრე ჯავახიშვილი   — საქართველოს პარლამენტის ოფიციალური საიტი  

 

კატეგორია:ქართველი არქეოლოგები
კატეგორია:ქართველი ხელოვნებათმცოდნეები
კატეგორია:დაბადებული 1917
კატეგორია:დაბადებული 30 აგვისტო
კატეგორია:გარდაცვლილი 1997
კატეგორია:გარდაცვლილი 24 ოქტომბერი
ალექსანდრე
კატეგორია:საქართველოს IV მოწვევის პარლამენტის წევრები
კატეგორია:კასპის მუნიციპალიტეტში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
DMX

**DMX**, იგივე **Dark Man X**, ნამდვილი სახელი *ერლ სიმონსი* (დ. 18 დეკემბერი, 1970, ბალტიმორი, მერილენდი, აშშ — გ. 9 აპრილი, 2021) — ამერიკელი რეპერი და მსახიობი. ცნობილი გახდა როგორც ჯგუფით Ruff Ryders, ასევე სოლო-კარიერით. არის ავტობიოგრაფიული წიგნის E.A.R.L.: The Autobiography of DMX ავტორი.

გარდაიცვალა 2021 წლის 9 აპრილს, გულის შეტევით․

## დისკოგრაფია
;სტუდიური ალბომები
*''It's Dark and Hell Is Hot* (1998)
**Flesh of My Flesh, Blood of My Blood* (1998)
**...And Then There Was X* (1999)
**The Great Depression* (2001)
**Grand Champ* (2003)
**Year of the Dog... Again* (2006)
**Undisputed* (2012)
* *Exodus'' (2021)

## რესურსები ინტერნეტში
*DMX: The Real Base 
*
*

## სქოლიო
კატეგორია:ამერიკელი რეპერები
კატეგორია:დაბადებული 1970
კატეგორია:დაბადებული 18 დეკემბერი
კატეგორია:გარდაცვლილი 2021
კატეგორია:გარდაცვლილი 9 აპრილი
ბენაშვილი

საკუთარი სახელი **ბენაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსი ბენაშვილი — ფეხბურთელი
* ანდრია ბენაშვილი — ასტრონომ-გეოდეზისტი, სამხედრო პირი
* ანდრია ბენაშვილი — პედაგოგი, გრამატიკოსი, მუსიკათმცოდნე
* გია ბენაშვილი — ბიზნესმენი, პოლიტიკოსი
* გურამ ბენაშვილი — კრიტიკოსი, ლიტერატურათმცოდნე
* დიმიტრი ბენაშვილი — კრიტიკოსი, ლიტერატურათმცოდნე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
რუსეთ-იაპონიის ომი

**რუსეთ-იაპონიის ომი** (, ) – ომი რუსეთის იმპერიასა და იაპონიას შორის. მიმდინარეობდა 1904 წლის 8 თებერვლიდან 1905 წლის 5 სექტემბრამდე. ომი დაიწყო მანჯურიის და კორეის ტერიტორიებზე ბატონობისთვის.

1894-1895 წლებში ჩინეთ-იაპონიის ომში გამარჯვებულმა იაპონიამ უარი თქვა დაპყრობილ ლიაოდუნის ნახევარკუნძულზე რუსეთის მოთხოვნის გამო. ამასთან რუსეთმა 1896 წელს მიიღო კონცესია მანჯურიაში რკინიგზის მშენებლობაზე. 1898 წელს რუსეთის იმპერიამ ჩინეთისგან იჯარით აიღო კვანტუნის ნახევარკუნძული და პორტ-არტურში ააგო სამხედრო-საზღვაო ბაზა. 1900 წელს რუსეთის იმპერიის არმიამ დაიკავა მანჯურია. ამას მოჰყვა იაპონიის ენერგიული მზადება რუსეთთან ომისთვის. საომარი მზადების პარალელურად, 1901 წლიდან სანქტ-პეტერბურგში დაიწყო მოლაპარაკებები იაპონიასა და რუსეთს შორის მანჯურიაში გავლენის სფეროებზე.

1904 წლის 24 იანვარს იაპონიამ გაწყვიტა დიპლომატიური ურთიერთობა რუსეთის იმპერიასთან. 27 იანვარს, ღამით, იაპონიის ესკადრა თავს დაესხა პორტ-არტურში მდგარ რუსეთის ხომალდებს და ჩაძირა 2 ჯავშნოსანი და ერთი კრეისერი. იმავე დღეს იაპონიის 6-მა კრეისერმა და 8 ნაღმოსანმა შეუტია ჩეპულპოს პორტში მდგარ რუსეთის კრეისერ „ვარიაგს“ და საკანონერო ნავ „კორეეცს“. რუსეთის ორივე ხომალდი დაიღუპა. რუსეთის ჯავშნოსან „პეტროპავლოვსკის“ ნაღმზე აფეთქების გამო დაიღუპა ადმირალი სტეფან მაკაროვი. ამის შემდეგ რუსული ესკადრა შემოიფარგლებოდა პორტ-არტურის დაცვით. ცუდი სარდლობის გამო რუსეთის იმპერიის არმია რამდენჯერმე დამარცხდა.

1905 წლის 2 იანვარს პორტ-არტურის რუსული ბაზა გენერალ ანატოლი სტესელის მეთაურობით დანებდა იაპონიის შეიარაღებულ ძალებს. თებერვლის ბოლოსა და მარტის დასაწყისში მუკდენის ბრძოლაში რუსეთი სასტიკად დამარცხდა. ომის ბოლო ბრძოლა იყო 1905 წლის მაისში ცუსიმის ბრძოლა, რომელშიც იაპონიის ფლოტმა გაანადგურა რუსეთის საზღვაო ძალები.

სამხედრო წარმატების მიუხედავად საომარმა მოქმედებებმა დაასუსტა იაპონია, ხოლო რუსეთის იმპერიაში გაძლიერდა რევოლუციური მოძრაობა. ზავი ორივე მხარეს უნდოდა. რუსეთის იმპერიამ შუამდგომლობა სთხოვა აშშ-ის პრეზიდენტს თეოდორ რუზველტს. 1905 წლის 9 აგვისტოს დაიწყო საზავო მოლაპარაკებები აშშ-ის ქალაქ პორტსმუთში. რუსეთის დელეგაციას ხელმძღვანელობდა გრაფი ვიტე. მოლაპარაკებები დასრულდა 5 სექტემბერს გაფორმებული ზავით. რუსეთის იმპერიამ სცნო კორეა იაპონიის გავლენის სფეროდ, გადასცა მას საიჯარო უფლებები კვანტუნის ოლქზე პორტ-არტურითურთ და კუნძულ სახალინის სამხრეთი ნაწილი. 

რუსეთის იმპერიის დამარცხების მიზეზები იყო ცუდი სარდლობა, რუსეთის ტექნოლოგიური ჩამორჩენილობა, ხალხში ომის არაპოპულარობა, არმიის ცუდი მომზადება. დამარცხების გამო რუსეთის არმიაში გატარდა რეფორმები 1905-1912 წლებში. ომში დამარცხებამ გამოიწვია რევოლუცია 1905-1907 წლებში.

## ლიტერატურა 
*
*

## რესურსები ინტერნეტში 
*RussoJapaneseWar.com , რუსეთ-იაპონიის ომის კვლევის საზოგადოება.
*BYU.edu, პორტსმუთის ხელშეკრულების ტექსტი

კატეგორია:XX საუკუნის ომები
კატეგორია:რუსეთის ომები
კატეგორია:ჩინეთის ისტორია
კატეგორია:იაპონიის ომები
Blur (ჯგუფი)

**Blur** — ინგლისური როკ ჯგუფი. იგი ჩამოყალიბდა 1989 წელს და ატარებდა სახელს **Seymour**. ჯგუფის წევრები არიან: დეიმონ ოლბარნი (ვოკალი), გრემ კოქსონი (გიტარა), ალექს ჯეიმზი (ბას გიტარა) და დეივ რაუნტრი (დასარტყმელი საკრავები). ჯგუფის სადებიუტო ალბომი Leisure (1991) ჟანრების Madchester და shoegazing ელემენტებს ითავსებს. შემდგომში ჯგუფის სტილმა განიცადა სხვა ცნობილი კოლექტივების (პინკ ფლოიდი, The Kinks, The Who, The Beatles, XTC) გავლენა, რაც შეიმჩნევა ალბომებზე *Modern Life Is Rubbish* (1993), *Parklife* (1994) და *The Great Escape* (1995). ჟანრ ბრიტპოპის პოპულარიზაციას როგორც წესი, სხვა მუსიკოსებთან ერთად Blur-ს მიაწერენ. მან ბრიტანეთში დიდი წარმატება მოიპოვა და მნიშვნელოვან კონკურენციას უწევდა ჯგუფს Oasis. ამ მოვლენას „ბრიტპოპის ბრძოლა“ ეწოდა.

შემდეგი ალბომის, *Blur* ჩაწერისას ჯგუფი იყენებდა განსხვავებულ მუსიკალურ ელემენტებს, როგორიც იყო ამერიკული ინდი როკ ჯგუფები მუსიკა. აშშ-ში ოთხეულს მნიშვნელოვანი წარმატება მოუტანა სინგლმა „Song 2“, იმავე ალბომიდან. შემდეგ ალბომზე, 13 (1999) ჯგუფის წევრები ელექტრონული მუსიკის შთაგონებით ახალ ცდებს ატარებდნენ. ოლბარნი, რომელიც სიმღერების ტექსტების ავტორი იყო, სულ უფრო და უფრო პირადულ ტექსტებს წერდა. 2002 წლის მაისში მეშვიდე სტუდიური ალბომის Think Tank ჩაწერისას კოქსონმა ჯგუფი დატოვა. ალბომი 2003 წელს გამოიცა. მასში შეიმჩნევა ელექტრონული ჟღერადობა და უფრო გიტარის უფრო მინიმალისტური ნამუშევარი. ალბომით აღინიშნა ოლბარნის მზარდი ინტერესი ჰიპ ჰოპისა და აფრიკული მუსიკისადმი. 2003 წელს კოქსონის გარეშე გამართული ტურნეს შემდეგ ჯგუფს სტუდიაში ან საკონცერტო გამოსვლებით არ უმუშავია, ვინაიდან მისი წევრები სხვა პროექტებში მონაწილეობდნენ. 2009 წელს ისინი კვლავ გაერთიანდნენ, კოქსონთან ერთად, წარმატებული საკონცერტო გამოსვლების სერიისთვის.

## დისკოგრაფია 
* *Leisure* (1991)
* *Modern Life Is Rubbish* (1993)
* *Parklife* (1994)
* *The Great Escape* (1995)
* *Blur* (1997)
* *13* (1999)
* *Think Tank* (2003)
* *The Magic Whip* (2015)
* *The Ballad of Darren* (2023)

## რესურსები ინტერნეტში 
* 
* 
* 
* 
* 

კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:ინგლისური როკ-ჯგუფები
კატეგორია:ბრიტ ჯილდოს მფლობელები
კატეგორია:ბრიტპოპ ჯგუფები
კატეგორია:Parlophone-ის შემსრულებლები
კატეგორია:2009 წელს აღდგენილი ჯგუფები
კატეგორია:1988 წელს ჩამოყალიბებული ჯგუფები
კატეგორია:2003 წელს დაშლილი ჯგუფები
მაიდან ნეზალეჟნოსტი

მინი|300პქ|დამოუკიდებლობის მოედანიჯაბა ლაბაძის ფოტო
**დამოუკიდებლობის მოედანი** () — კიევის ცენტრალური მოედანი. 

ყოფილი დასახელებები: კალინინის, შემდეგ ოქტომბრის რევოლუციის მოედანი. დღევანდელი სახელი დაერქვა უკრაინის მიერ დამოუკიდებლობის გამოცხადების შემდეგ 1991 წელს.

## რესურსები ინტერნეტში 
* Майдан Незалежності ; *Wiki-Encyclopedia Kiev*  
*
* 

კატეგორია:კიევი